|  |
| --- |
| **Primăria Municipiului Oradea**  stema oradea mare**Serviciul Achizitii Publice**  **Cod operator:16140** |

|  |
| --- |
| Piaţa Unirii, nr. 1 |
| 410 100, Oradea |
| Tel. 0040 259/437.000 |
| Fax. 0040 259/437.544  Fax int 203: 0040 259/409.406  Fax int 288: 0040 259/408.803 |
| E-mail: primarie@oradea.ro |

**Acord cadru de furnizare**

**nr. 63121 data 11.02.2019**

**1. PREAMBUL**

În temeiul prevederilor Legii nr.98/2016 privind achiziţiile publice și ale Hotărârii de Guvern nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, s-a încheiat prezentul Acord Cadru

**între**

**MUNICIPIUL ORADEA**, cu sediul in Mun. Oradea, Judetul Bihor, Str. Piata Unirii, Nr.1, Telefon 0259/437000, Fax 0259/437544, cod fiscal\_\_\_\_\_\_\_\_\_\_, cont nr.­­­­­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la Trezoreria Municipiului Oradea, reprezentata prin Primar - Ilie Bolojan si Director Economic - Eduard Florea în calitate de **promitent-achizitor**, pe de o parte

**şi**

**AVIZIERO SRL**,cu sediul in Mun. Targoviste, Str. Boerescu Zaharia, Nr. 2, Jud. Dambovita, CUI 301968813, NRC J15/353/2012, Tel. 0733 264326, Fax \_\_\_\_\_\_\_\_\_\_\_ e-mail: bogdan@aviziero.ro, cont nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ reprezentata prin dl. Bogdan Ioan, avand funcţia de Administrator, în calitate de **promitent-furnizor**, pe de altă parte.

a intervenit prezentul acord-cadru

**2. DEFINIŢII**

**2.1.** În prezentul acord cadru următorii termeni vor fi interpretaţi astfel:

a. **acord-cadru** - acordul încheiat în formă scrisă între una sau mai multe autorităţi contractante şi unul ori mai mulţi operatori economici care are ca obiect stabilirea termenilor şi condiţiilor care guvernează contractele de achiziţie publică ce urmează a fi atribuite într-o anumită perioadă, în special în ceea ce priveşte preţul şi, după caz, cantităţile avute în vedere;

b. **Contract/Contract subsecvent** – contractul de achizitie publica de produse incheiat in baza prezentului acord cadru pe perioada valabilitatii lui.

c. **promitentul - achizitor şi promitentul/ii - Furnizori** – părţile contractante, aşa cum sunt acestea numite în prezentul acord cadru;

d. **preţul acordului cadru** - preţul plătibil promitentului-Furnizor de către promitentul-achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

e. **standarde** - standardele, reglementarile tehnice sau orice alte asemenea prevazute in caietul de sarcini si in propunerea tehnica;

f. **forţa majoră** –este orice eveniment extern, imprevizibil, absolut, invincibil și inevitabil, care oprește să fie executate obligațiile ce le revin părților, potrivit prezentului contract și este constatat de o autoritate competentă;

g. prin **conflict de interese** se înţelege orice situaţie în care membrii personalului autorităţii contractante sau ai unui furnizor de servicii de achiziţie care acţionează în numele autorităţii contractante, care sunt implicaţi în desfăşurarea procedurii de atribuire sau care pot influenţa rezultatul acesteia au, în mod direct sau indirect, un interes financiar, economic sau un alt interes personal, care ar putea fi perceput ca element care compromite imparţialitatea ori independenţa lor în contextul procedurii de atribuire;

h. **penalitate contractuală** - despăgubirea stabilită în acordul-cadru, plătibilă de către una din părțile contractante către cealaltă parte, în caz de neîndeplinire, îndeplinire necorespunzătoare sau cu întârziere a obligațiilor din contractele subsecvente (majorări de întârziere și/sau daune-interese);

i. **Zi-zi calendaristica** cu excepția cazurilor în care se prevede expres că sunt zile lucrătoare

j. produse – produsele care fac obiectul contractului inclusiv serviciile accesorii.

**3. INTERPRETARE**

**3.1.** În prezentul acord cadru, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

**2.2** Termenul "zi" ori "zile" sau orice referire la zile reprezinta zile calendaristice, daca nu se specifica in mod diferit.

**2.3** Clauzele prezentului acord cadru se interpretează unele prin altele, dând fiecăreia înţelesul ce rezultă din ansamblul contractului, conform art 1267 noul cod civil aprobat prin Legea 287/2009.

**2.4** Interpretarea clauzelor îndoielnice se va face in conormitate cu art 1268 din noul cod civil Legea 287/2009..

**2.5** Dacă, după aplicarea regulilor de interpretare prevazute la art 1267,1268 din noul cod civil si la punctele 2.3, 2.4 din prezentul acord cadru, acesta din urma rămâne neclar, clauzele contractuale se interpretează în favoarea celui care se obligă.

**4. SCOPUL ACORDULUI CADRU**

**4.1.** Scopul acordului cadru îl reprezintă stabilirea elementelor/condițiilor esențiale care vor guverna contractele de furnizare ce urmează să fie atribuite pe durata derulării prezentului acord cadru.

**4.2.** Contractele ce urmează să fie atribuite au ca obiect achizitionarea licentei de utilizare pentru o platforma informatica destinata administrarii asociatiilor de proprietari asa cum este descrisa prin caietul de sarcini.

**4.3.** În conformitate cu prevederile art. 109 alin (2) lit a) din HG 395/2016, oferta tehnică depusă de promitentul furnizor la procedura de atribuire rămâne nemodificată pe perioada de derulare a acordului cadru.

**5. DOCUMENTELE ACORDULUI CADRU**

**5.1.** Documentele acordului cadru sunt:

a) caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare – Anexa 1

b) propunerea tehnică – Anexa 2 și propunerea financiară-Anexa 3, inclusiv clarificările din perioada de evaluare

c) contractele subsecvente

**5.2.** În cazul în care, pe parcursul îndeplinirii acordului-cadru se constată faptul că anumite elemente ale propunerii tehnice sunt inferioare cerințelor prevăzute în caietul de sarcini, prevalează prevederile caietului de sarcini.

**6. PREŢUL UNITAR AL PRODUSELOR**

**6.1.** Valoarea totală a prezentului Acord cadru este de **352.800 lei fara TVA,** respectiv, **419.832 lei cu TVA inclus**. Numarul estimat de asociatii de proprietari este de 900, iar pretul unei licente / o asociatie de proprietari este de 98 lei/an fara TVA.

**6.2**. Cantitatea previzionată a produselor ce urmează a fi furnizate în baza contractelor subsecvente este prevăzută în Anexa 1, la prezentul acord-cadru.

**7. DURATA ACORDULUI-CADRU**

**7.1.** Durata prezentului acord cadru este de 4 ani de la semnarea de către părțile contractante. Contractele subsecvente se vor încheia în funcție de necesitățile autorității contractante, pe toata perioada de valabilitate a acordului cadru.

**8. AMENDAMENTE**

**8.1.**Părţile contractante au dreptul, pe durata îndeplinirii contractului, de a conveni modificarea clauzelor acordului cadru, prin act adiţional, în condițiile prevăzute de legislația în vigoare și în conformitate cu art. 221 din Legea 98/2016.

Dacă solicitarea de modificare provine de la Furnizor, acesta trebuie să înregistreze solicitarea la Achizitor cu cel puţin 10 zile înainte de data preconizată pentru intrarea în vigoare a Actului adiţional

Actul adiţional nu poate implica prelungirea duratei totale a acordului cadru.

**8.2** Prin acte aditionale nu se pot aduce modificari substantiale prezentului acord cadru

Modificările nesubstanțiale sunt singurele modificări ale prezentului acord cadru care pot fi făcute fără organizarea unei noi proceduri de atribuire.

**8.3** Modificările contractuale, nu trebuie să afecteze, în nici un caz și în nici un fel, rezultatul procedurii de atribuire, prin anularea sau diminuarea avantajului competitiv pe baza căruia *Furnizorul* a fost declarat câștigător în cadrul procedurii de atribuire.

**8.4** (1) Acordul cadru va fi modificat/completat, fara organizarea unei noi proceduri de atribuire, prin acordul Partilor, in orice situatie care in urma analizei Achizitorului se dovedeste a fi o modificare nesubstantiala la prezentul contract si respecta prevederile *art. 221-222 din Legea nr. 98/2016*, coroborate cu prevederile referitoare la modificări contractuale din *HG nr. 395/2016 (art. 164 și 165*) si:

- nu afecteaza natura generala a *Contractului*

*-* nu afecteaza rezultatul procedurii de atribuire, prin anularea sau diminuarea avantajului competitiv pe baza căruia *Contractantul* a fost declarat câștigător

(2) Prin natura generala a contractului se intelege:

- obiectivele principale urmărite de autoritatea contractantă la realizarea achiziţiei iniţiale,

- obiectul principal al contractului şi

- drepturile şi obligaţiile principale ale contractului, inclusiv principalele cerinţe de calitate şi performanţă.

**8.5** Niciun act adiţional nu poate fi încheiat retroactiv. Orice modificare a acordului cadri/contractului care nu ia forma unui act adiţional, va fi considerată nulă şi neavenită**.**

**8.6** Părţile contractante au dreptul, pe durata îndeplinirii contractului, de a conveni, prin act adiţional, adaptarea acelor clauze afectate de modificări ale legii.

**8.7.** Fără a aduce atingere dispoziţiilor dreptului comun privind încetarea acordului-cadru sau dreptului autorităţii contractante de a solicita constatarea nulităţii absolute acestuia în conformitate cu dispoziţiile dreptului comun, autoritatea contractantă are dreptul de a denunţa unilateral acordul-cadru în perioada de valabilitate a acestuia, în cazul modificării acestuia sau a contractelor subsecvente în alte condiții decât cele prevăzute de prevederile legale în vigoare.

8.8 Prezentul acord cadru va putea fi modificat prin aplicarea art 221 alin 1 lit f din Legea 98/2016.

**9. OBLIGAŢIILE PROMITENTILOR FURNIZORI**

**9.1.** Promitentul Furnizor se obligă ca în baza contractelor subsecvente încheiate cu Promitentul Achizitor, să furnizeze licenta de utilizare pentru o platforma informatica destinata administrarii asociatiilor de proprietari” asa cum este descrisa in Caietul de sarcini.

**9.2**. Promitentul - Furnizor se obligă ca produsele furnizate să respecte toate clauzele prevăzute în prezentul acord-cadru şi anexele sale - parte integrantă a acordului cadru.

**9.3** În cazul în care Promitentul - Furnizor nu respectă obligaţiile asumate prin prezentul acord-cadru si prin contractele subsecvente, Promitentul- Achizitor are dreptul de a considera că Promitentul - Furnizor nu are capacitatea de a răspunde solicitărilor Promitentului – Achizitor.

**9.4.** Promitentul - Furnizor este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata acordului cadru.

**9.5.** (1) Promitentul - Furnizor îşi asuma ca obligaţie principala fata de autoritatea contractantă furnizarea produselor si a serviciilor accesorii, astfel cum a fost prevăzut în acordul-cadru, ori de câte ori autoritatea contractantă solicita acest lucru.

(2) Promitentul - Furnizor intelege ca, cantități minime și maxime pe care Achizitorul le-a stabilit inițial în documentația de atribuire și la nivelul acordului-cadru reprezintă estimări ale unor cantități de produse care ar putea fi solicitate pe durata întregului acord-cadru și nu cantitățile exacte care vor fi achiziționate, acestea din urma putând fi mai mici, egale sau mai mari raportat la cele estimate, în funcție de necesitățile efective ale Achizitorului. Cantitati mai mari vor putea fi achizitionate cu respectarea prevederilor art 221 din Legea 98/2016.

(3) Promitentul - Furnizor intelege ca, având în vedere că este vorba de cantități estimative, pe parcursul derulării unui acord-cadru informațiile privitoare la acestea trebuie privite ca repere ce se bucură de un anumit grad de flexibilitate.

(4) Promitentul - Furnizor intelege ca, intreaga cantitate care face obiectul acordului cadru ar putea face obiectul primului contract subsecvent.

**9.6.** Promitentul - Furnizor se obligă să despăgubească achizitorul împotriva oricăror:

i. Reclamații și acțiuni în justiție ce rezultă din încălcarea unor drepturi de proprietate intelectuală (brevete, nume, mărci înregistrate, etc.), legate de echipamentele, materialele, instalațiile sau utilajele folosite pentru sau în legătură cu produsele achiziționate, și

ii. Daune-interese, costuri, taxe și cheltuieli de orice natură aferente, cu excepția situației în care o astfel de încălcare rezultă din respectarea caietului de sarcini întocmit de către Promitentul- achizitor.

**9.7** Promitent-Furnizor are obligația de a nu transfera total sau parțial obligațiile sale asumate prin prezentul acord-cadru.

**9.8** Promitent-Furnizor se obligă să declare subcontractanții propuși la încheierea acordului-cadru . În măsura în care există subcontractanți propuși, se vor aplica dispozițiile capitolului V-secțiunea 1-Subcontractarea din Legea nr.98/2016 și prevederile capitolului IV, secțiunea 1-Subcontractarea din HG nr.395/2016.

**9.9** Promitentul -Furnizor se obligă să răspundă solicitării Promitent-Achizitorului de a încheia un contract subsecvent. Dacă acesta declară că nu are capacitatea de a răspunde solicitării sau întrerupe furnizarea pe o perioadă mai mare de 30 de zile, Promitentul-Furnizor va suferi consecințele prevăzute în acordul-cadru pentru neîndeplinirea obligațiilor în sarcina sa, după cum urmează:

**9.9.1.** În situația în care Promitent-Furnizorul nu are capacitatea de a răspunde solicitării Promitent-Achizitorului Promitent-Furnizorul în culpă, datorează daune-interese egale cu 10% din valoarea contractului subsecvent în cauză .

**9.9.2.** Daunele-interese datorate de către Promitent-Furnizor vor fi plătite în termen de maxim 30 de zile de la data înștiințării primite din partea Promitent-Achizitorului.

**10. OBLIGAŢIILE PROMITENTULUI ACHIZITOR**

**10.1.** Promitentul - Achizitor se obligă în baza contractelor subsecvente atribuite Promitentului -Furnizor, să achiziţioneze în condiţiile convenite în prezentul acord cadru.

**10.2.** Promitentul - Achizitor se obligă să plătească prețul furnizarii către Promitentul-Furnizor în termenele convenite prin contractele subsecvente care vor fi încheiate.

**10.3.** Promitentul - Achizitor se obligă, să nu încheie, pe durata prezentului acord cadru un contract subsecvent cu un alt operator economic având același obiect cu cel al acordului-cadru aflat în derulare, în situația în care Furnizorul din cadrul prezentului acord cadru are capacitatea de a răspunde solicitărilor entității contractante..

Promitentul - Achizitor va putea încheia, pe durata prezentului acord cadru un contract subsecvent cu un alt operator economic având același obiect cu cel al acordului-cadru aflat în derulare, in cazul în care Promitentul-Achizitor transmite Promitentului-Furnizor o solicitare pentru încheierea unui contract subsecvent și acesta refuză semnarea contractului subsecvent sau declară că nu are capacitatea de a răspunde solicitării din propria sa culpă sau întrerupe prestarea acestora pe o perioadă mai mare de 30 de zile.

10.4 Promitentul - Achizitor are posibilitatea de a organiza o nouă procedură de atribuire în vederea încheierii unui acord-cadru având același obiect ca și acordul-cadru aflat în derulare, cu condiția ca încheierea contractelor subsecvente noului acord-cadru  să nu se realizeze pe durata prezentului acord-cadru, ci numai după finalizarea acestuia din urmă.

**11. AJUSTAREA PREŢULUI**

**11.1.** Pentru serviciile ce fac obiectul prezentului acord cadru şi care vor fi prestate de către Promitentul- Furnizor, plăţile datorate de către Promitentul- Achizitor sunt cele stabilite în Propunerea financiară a promitentului Furnizor, anexă la prezentul contract.

**11.2**. Preţurile vor putea fi ajustate astfel:

11.2.1 Prețurile sunt fixe și nu fac obiectul unei actualizării într-un interval de 12 luni de la semnarea **acordului cadru**.

11.2.2 După expirarea primelor 12 luni, la începutul fiecărui an din perioada de derulare a acordului cadru, prețurile se vor actualiza prin indexarea cu indicele general al prețurilor de consum comunicat de INSEE, având ca bază de raportare luna anterioară semnării acordului cadru.

11.2.3. Sunt supuse actualizării, prețurile aferente contractelor subsecvente semnate în perioada de 12 luni de la data ultimei actualizării. Pe întrega durată a contractelor subsecvente prețurile sunt fixe.

Formula de ajustare:

|  |  |  |
| --- | --- | --- |
| **Pi =** | **P0 \* IPCi** |  |
| **IPCo** |  |

P0 – prețuri inițiale conform ofertei financiare

Pi – prețuri actualizate în anul i al acordului cadru

IPC0 – indicele general al prețurilor de consum în luna anterioară semnării acordului cadru (luna-bază de raportare)

IPCi = indicele general al prețurilor de consum în anul i al acordului-cadru, valabil în luna anterioară împlinirii anului i al acordului (multiplu de 12 luni față de luna de raportare)

**12. CONFLICTUL DE INTERESE**

**12.1**. Promitentul – Furnizor va lua toate măsurile necesare pentru a preveni sau îndepărta orice situaţie de conflict de interese care are sau poate avea ca efect compromiterea executării contractelor subsecvente ce vor fi încheiate în baza prezentului acord cadru, în mod obiectiv şi imparţial.

**12.2. (1)** Promitentul-Furnizor garantează că vor înlocui, imediat şi fără nici un fel de compensaţie din partea Promitent-Achizitorului, orice membru al personalului său care se află într-o astfel de situaţie de conflict de interese şi va notifica în termen de 5 zile despre această situaţie, în scris, Promitentul-Achizitor.

**(2)** În situaţia în care Promitentul-Furnizor cu care s-au încheiat contracte subsecvente în baza prezentului acord-cadru se află în situaţie de conflict de interese sau într-o situaţie care, deşi nu este considerată conflict de interese, are ca efect compromiterea executării contractelor subsecvente şi nu notifică Promitent – Achizitorul conform art. 12.2. alin. (1) asupra situaţiei apărute,aceasta dă dreptul Promitent – Achizitorului de a rezilia contractul subsecvent, fără obligaţia notificării formale a Promitentului –Furnizor.

**13. COMUNICĂRI**

**13.1**.- (1) Orice comunicare între părţi, referitoare la îndeplinirea prezentului acord cadru, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

**13.2.** Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

**13.3.** Prezentul acord cadru poate fi modificat prin acordul scris al Promitent-Achizitorului şi al Promitențului-Furnizor, în condiţiile legislaţiei în vigoare.

**14. SOLUŢIONAREA LITIGIILOR**

**14.1**. Părţile contractante vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi intre ei în cadrul sau în legătură cu îndeplinirea acordului-cadru.

**14.2**. In termen de maxim 15 de zile de la apariţia unei dispute, părţile se vor notifica reciproc în scris asupra poziţiilor adoptate, precum şi cu privire la soluţiile propuse pentru rezolvarea disputei respective. In cazul în care vor considera necesar, părţile se pot întâlni în scopul soluţionării disputei. Fiecare parte are obligaţia de a răspunde în termen de 10 zile de la cererea transmisă de cealaltă parte referitor la soluţionarea pe cale amiabilă a disputei.

**14.3.** Dacă după 15 zile de la începerea acestor tratative directe, părţile nu reuşesc să rezolve în mod amiabil o divergenţă referitoare la acordul-cadru, fiecare parte poate solicita ca disputa să se soluţioneze de către instanţele judecătoreşti competente, potrivit dispozițiilor legale în vigoare

**15. ÎNCETAREA ACORDULUI- CADRU**

**15.1.** (1) Prezentul acord cadru încetează de drept:

- prin ajungerea la termen

(2)Acordul cadru poate înceta şi în următoarele cazuri:

- prin acordul de voinţă al părţilor;

- prin rezilierea de către o parte ca urmare a neîndeplinirii sau îndeplinirii în mod necorespunzător a obligaţiilor asumate prin prezentul acord – cadru de către cealaltă parte, cu notificare prealabilă de 10 zile a părţii în culpă.

**15.2** Fără a aduce atingere dispoziţiilor dreptului comun privind încetarea acordului-cadru sau dreptului autorităţii contractante de a solicita constatarea nulităţii absolute acestuia în conformitate cu dispoziţiile dreptului comun, autoritatea contractantă are dreptul de a denunţa unilateral acordul-cadru în perioada de valabilitate a acestuia în una dintre următoarele situaţii:

a) contractantul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea nr.98/2016 privind achizițiile publice ;

b) contractul nu ar fi trebuit să fie atribuit Promitent-Furnizorului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

c) în cazul modificării contractului în alte condiţii decât cele prevăzute de prevederile legale în vigoare.

**16. LEGEA APLICABILĂ SI LIMBA ACORDULUI CADRU**

**16.1.** Legea care guvernează acest acord cadru şi în conformitate cu care acesta este interpretat este legea română**.**

**17. DISPOZIŢII FINALE**

**17.1.** Prezentul acord-cadru a fost încheiat în 4 exemplare originale, trei pentru promitent- achizitor și unul pentru promitent - furnizor.

**PROMITENT- ACHIZITOR, PROMITENT-FURNIZOR,**

**MUNICIPIUL ORADEA** **AVIZIERO SRL**

Primar

Ilie Bolojan

Director Ex. Directia Economica

Contr.Fin.Preventiv

Eduard Florea

Sef Serviciul Juridic Contencios

Marc Oltea Diana

Sef Serviciul Achizitii Publice

Manuela Maghiar

Consilier Serviciul Achizitii Publice

Teodora Vaida